Case ID: 1125561
Sentence 23: Təqsirləndirilən şəxs1 müdafiə hüququ təmin olunmaqla istintaq zamanı verilən və elan olunan ifadəsindən görünür ki, o, ibtidai istintaq zamanı ona elan edilən ittiham üzrə özünü təqsirli bilərək göstərmişdir ki, maddi ehtiyaclarını ödəmək məqsədi ilə oğurluq etmək qərarına gəlmiş, 2018-ci ilin dekabr ayının əvvəllərində axşam saatlarında yaşadığı Abşeron rayonu, Qobu qəsəbəsindən çıxıb saat 02:00 radələrində Abşeron rayonu, Hökməli qəsəbəsi, Nübar yaşayş massivinə gəlmiş, Abşeron rayonu, Hökməli qəsəbəsi, Nübar yaşayş massivində piyada gəzərkən qara rəngli giriş qapısı olan həyət evi onun nəzərini cəlb etmiş, evin giriş qapısı bağlı olduğu üçün kənardan baxdıqda evin işıqlarının yanmadığını görmüş, buna görə də hasara çıxıb oradan həyətə tullanmış, həyətdə bir ədəd kürsulu evin olduğunu görüb həmin evin plastikdən olan pəncərəsinə çıxıb pəncərəni özündə olan vintaçanla açmış və içəri daxil olmuş, evdə bir ədəd İran istehsalı olan peçin olduğunu görüb onu yerindən çıxararaq götürmüş və hasarın üzərindən çıxarıb aparmış, həmin peçi səhərisi Bakı şəhəri, Yasamal rayonunda yerləşən Yasamal bazarına aparıb orada 30 manata tanımadığı şəxsə satmış və əldə etdiyi pulu öz ehtiyaclarına xərcləmiş, üstündən təxminən 10-15 gün keçmiş axşam saatlarında yenidən Abşeron rayonu, Hökməli qəsəbəsi, Nübar yaşayş massivində olarkən həmin evin qapısını bağlı görüb həmin evdə ümumiyyətlə yaşayış olmadığını başa düşmüş, təxminən saat 02:30 radələrində yenidən hasardan tullanaraq həyətə daxil olmuş, yenidən plastik pəncərəni vintaçanla sıxıb açaraq içəri keçmiş və evi axtarmağa başlamış, evdə olan ədyalı, yataq örtüyünü, su motorunu, laqondanı, dreli, ətçəkən maşını, çoxlu sayda qabları bir yerə yığıb özü ilə götürdüyü torbaya yığmış, sonra evdəki televizoru yerindən götürmüş, sonra götürdüyü əşyaları hissə-hissə evdən çıxarıb hasarın yanına yığmış və daşıyaraq evdən təxminən 100 metr kənarda boşluq ərazidə gizlətmiş, səhəri günü tezdən yoldan keçən taksi maşını saxlatdırıb həmin əşyaları daşıyıb taksiyə yığmış və Bakı şəhəri, Yasamal rayonunda yerləşən Yasamal bazarına aparıb hissə-hissə orada satmış və əldə etdiyi pulları isə şəxsi tələbatı üçün xərcləmiş, bundan başqa o, maddi ehtiyaclarını ödəmək məqsədi ilə xx.xx.2018-ci il tarixə keçən gecə saat 01 radələrində özü ilə vintaçan və mismarçıxardan alətini götürüb, piyada Abşeron rayonu Hökməli qəsəbəsi, Nübar” yaşayış massivinə gedib oğurluq etmək üçün münasib ev axtarmağa başlamış, həmin vaxt işıqları yanmayan kürsülü, bir mərtəbəli ev onun diqqətini cəlb etmiş, evdə heç kimin olmadığını hiss edib oradan oğurluq etmək qərarına gəlmiş və həmin evin həyət darvazasına yaxınlaşıb əli ilə yoxlamış, darvazanın bağlı olduğunu hiss edib hasardan aşaraq həyətə daxil olub ətrafa nəzər salmış, heç kimin olmadığına əmin olub, evin giriş qapısına yaxınlaşmış və əli ilə qapını itələyib bağlı olduğunu gördükdən sonra evə daxil olmaq üçün münasib yer axtarmağa başlamış, həmin vaxt evin sağ yan tərəfindəki pəncərədən içəriyə daxil olmağın daha münasib olduğunu hiss edib özü ilə götürdüyü mismarçıxardan alətlə həmin pəncərənin dəmir barmaqlığını qaynaq yerindən qoparıb aralamış, sonra vintaçanla plastik pəncərəni açaraq oradan evə daxil olmuş, otağın yataq otağı olduğunu görüb, orada qızıl və pul axtarmağa başlamış, lakin tapa bilməyib, oradakı güzgülü dolabın siyirməsində olan markasını xatırlamadığı bir rəqəmsal fotoaparatı və bir ədəd qızıl üzüyü götürüb satıb pul əldə etmək niyyəti ilə cibinə qoymuş, sonra evin digər otaqlarını və mətbəxini axtarmış, amma qiymətli əşya və pul tapa bilməyib, evə daxil olduğu pəncərədən çölə çıxıb hasardan aşaraq oradan uzaqlaşmış, piyada gedərkən oğurladığı fotoaparatı çıxarıb baxmış, işləmədiyini görüb sata bilməyəcəyini hiss edib,həmin aparatı qaranlıq küçədə hazırda xatırlamadığı yerdə yolun kənarına tullayıb evlərinə getmiş, bir ədəd qızıl üzüyü isə Bakı şəhərində tanımadığı şəxsə 100 manata satıb əldə etdiyi pulu öz ehtiyaclarına xərcləmiş, bundan başqa o, maddi ehtiyaclarını ödəmək məqsədi ilə oğurluq etmək qərarına gəlmiş, bundan başqa o, maddi ehtiyaclarını ödəmək məqsədi ilə 2019-cu ilin fevral ayının 2-də saat təxminən 03 radələrində Abşeron rayonu, Hökməli qəsəbəsi, Atyalı yaşayış massivində oğurluq etmək məqsədi ilə gəzən zaman yolun kənarında hasarın içində 1 mərtəbəli ev görmüş və həmin evin işiqlarının yanmadığını və ətrafda heçkimin olmadığını müəyyən etdikdən sonra hasardan tullanıb həyətə düşmüş, o, həyətə düşdükdən sonra evə daxıl olmağa yol axtarmış və evin küçə istiqamətində olan plastik pəncərəsini açaraq evə daxil olmuş, evə daxil olduqdan sonra evin işiqlarının yanmadığını görmüş, cibində olan alışqanın işığı vasitəsi ilə evdə axtarış aparmağa başlamış, o, mətbəxə daxil olmuş və orada olan paltaryuyanı və qaz sobasını yerindən sökərək həyətə çıxarmış, daha sonra yenidən evə daxil olmuş, evin digər otaqlarına baxış keçirmiş və otaqlardan birində olan stolüstü komputeri və betonhamarlayan aparatı götürərək onları da evdən çıxarmış, sonra küçədən keçən qazel markalı avtomobili saxlayıb həmin əşyaları Bakı şəhərində yerləşən Sabunçu bazarına aparması üçün sürücü ilə 20 manata aparmaq barədə razılaşmış və həmin əşyaları avtomobilə yüklədikdən sonra Bakı şəhərində yerləşən Sabunçu bazarına getmiş və orada əşyaları avtomobildən düşürtdükdən sonra həmin qazel markalı nömrəsini xatırlamadığı avtomobil çıxıb getmiş, o, bazarda əşyaları satmağa başlamış, paltaryuyan maşını 150 manata, qaz sobasını 50 manata, stolüstü kompyuteri 80 manata, betonhamarlayan aparatı isə 120 manata satmış və əldə etdiyi həmin pulları şəxsi ehtiyaçına xərcləmiş, bundan başqa o, maddi ehtiyaclarını ödəmək məqsədi ilə xx xxxxxx 2019-cu il tarixdə saat 02 radələrində Abşeron rayonu, Hökməli qəsəbəsi, Atyalı yaşayış massivində oğurluq etmək məqsədi ilə gəzən zaman qeyd olunan ərazidə olan evlərdən biri onun nəzərini cəlb etmiş və o, həmin evdən oğurluq etmək qərarına gəlmiş, bu məqsədlə o, həmin evin həyətinə gizli şəkildə daxil olmuş, bundan sonra pəncərədən evə qanunsuz daxil olmuş, o, qeyd olunan evdən bir ədəd «Beko» markalı paltar yuyan maşını, bir ədəd televizoru, bir ədəd tozsoran aparatı, bir ədəd «DVD» aparatını, iki ədəd «samovarı», bir ədəd «Ega» markalı kombi istilik sistemi aparatını, müxtəlif çeşiddə spirtli içkiləri gizli şəkildə oğurlamış, bundan sonra o, qeyd olunan əşyaları evdən çıxarmış və yol kənarına yaxın olan yarım tikililərdə gizlətmiş, bundan sonra səhər o, 166 yük daşıma xidmətinə zəng vuraraq yük maşını sifariş etmiş, o, qeyd olunan əşyaları yola yaxın yerə gətirmiş və yük maşınına yükləyib Bakı şəhəri, Sabunçu rayonu ərazisində yerləşən əşya bazarına gətirmiş, bundan sonra o, oğurladığı əşyaları bazarda təxminən 500 manat pul müqabilində satmış, içkiləri isə özü içmiş, əldə etdiyi pulları öz şəxsi ehtiyaclarını ödəmək üçün xərcləmiş, bundan başqa o, maddi ehtiyaclarını ödəmək məqsədi ilə xx xxxxxx 2019cu il tarixdə saat 01 radələrində o, Abşeron rayonu, Hökməli qəsəbəsi, Atyalı yaşayış massivində oğurluq etmək məqsədi ilə gəzən zaman qeyd olunan ərazidə olan evlərdən biri onun diqqətini cəlb etmiş və o, həmin evdən oğurluq etmək qərarına gəlmiş, bu məqsədlə o, həmin evin həyətinə gizli şəkildə daxil olmuş, bundan sonra pəncərədən evə daxil olmuş, o, qeyd olunan evdən bir ədəd «Samsung» markalı paltar yuyan maşın, bir ədəd «saz» musiqi alətini, iki ədəd «gitara» musiqi alətini, bir ədəd mikrodalğalı sobanı, bir ədəd tozsoran aparatı və bir ədəd «DVD» playeri gizli şəkildə oğurlamış, bundan sonra o, qeyd olunan əşyaları evdən çıxarmış və yol kənarına yaxın olan yarım tikililərdə gizlətmiş, bundan sonra səhər o, yük daşıma xidmətinə zəng vuraraq yük maşını sifariş etmiş, o, qeyd olunan əşyaları yola yaxın yerə gətirmiş və yük maşınına yükləyib Bakı şəhəri, Sabunçu rayonu ərazisində yerləşən əşya bazarına aparmış, bundan sonra o, oğurladığı əşyaları bazarda təxminən 350 manat pul müqabilində satmış,əldə etdiyi pulları öz şəxsi ehtiyaclarını ödəmək üçün xərcləmiş, bundan başqa maddi ehtiyaclarını ödəmək məqsədi ilə Abşeron rayonu Hökməli qəsəbəsi At-Yalı yaşayış massivinə yaxın ərazidən oğurluq etmək istəmiş, xx xxxx 2019-cu il tarixdə saat 01 radələrində Abşeron rayonu, Hökməli qəsəbəsi, At-Yalı yaşayış massivində yerləşən tanımadığı bir evə gəlmiş, həmin vaxt yaşayış evinin hasarından həyətə düşərək orada əvvəlcədən özü ilə gətirdiyi dəmirparçası ilə pəncərənin dəmir barmaqlığını sındırmağa başlamış, həmin barmaqlığı sındırdıqdan sonra, pəncərəni açıb evə daxil olmuş, bundan sonra o, oradan 01 ədəd “Vestel” markalı televizoru, 01 ədəd qaz peçini, 01 ədəd samovarı, elektrik naqillərini, 02 ədəd yun örtüklərini, 01 ədəd laqondanı, 01 ədəd «Bosh» markalı perefaratoru, 01 ədəd montaj ütüsünü, 01 ədəd göy rəngli qış gödəkçəsini və matora gedən elektrik kabelləri evdən götürüb hissə-hissə öz yaşadığı evə aparmış, həmin evdən oğurladığı əşyaları o, müxtəlif vaxtlarda Sumqayıt şəhərində tanımadığı şəxslərə satıb əldə etdiyi pulları öz şəxsi ehtiyaclarına xərcləmişdir.Bundan başqa maddi ehtiyaclarını ödəmək məqsədi ilə xx xxxxxxxx 2019-cu il tarixdə saat 01 radələrində Abşeron rayonu Hökməli qəsəbəsi At-Yalı yaşayış massivində yerləşən tanımadığı bir evə gəlmiş, həmin vaxt yaşayış evinin hasarından həyətə düşərək orada özü ilə gətirdiyi dəmir linglə pənərənin dəmir barmaqlığını sındırmağa başlamış, həmin pəncərəni sındırdıqdan sonra evə daxil olmuş, bundan sonra o, evdə olan 5 ədəd istilik qızdırıcılarını, 1 ədəd qaz peçini və təxminən 300 metrlik elektrik naqillərini hissə-hissə götürərək yaxınlıqda olan evinə aparmış,həmin qızdırıcıları, 1 ədəd qaz peçini və elektrik naqillərini Sumqayıt şəhərində yerləşən əşya bazarında tanımadığı şəxsə 500 manata satmış və əldə etdiyi pulları isə öz şəxsi ehtiyaclarına ödəmişdir.Bundan başqa maddi ehtiyaclarını ödəmək məqsədi ilə xx xxxxxxxx 2019-cu il tarixdə saat 03 radələrində Abşeron rayonu Hökməli qəsəbəsi At-Yalı yaşayış massivində yerləşən tanımadığı bir evə gəlmiş, həmin vaxt yaşayış evinin hasarından həyətə düşərək orada özü ilə gətirdiyi dəmir linglə pəncərənin dəmir barmaqlığını sındırmağa başlamış, həmin pəncərəni sındırdıqdan sonra evə daxil olmuş,bundan sonra o, evdə olan 1 ədəd lazer aparatını, 1 ədəd perefaratoru, 1 ədəd dreli 1 ədəd su matorunu və 6 ədəd mis qazanı götürərək yaxınlıqda olan evinə aparmışdır.